Rekordvarm februardag i Sør-Norge
Over hele Sør-Norge har det blitt satt varmerekorder i dag. Kun enkelte steder i Nord-Norge har det vært minusgrader. - På alle de ti varmeste stedene ble det satt ny rekord for februar i dag. Det er en tunge med varmluft som ligger over Storbritannia som har gitt oss temperaturene vi har hatt i dag, sier vakthavende meteorolog Bente Wahl ved Meteorologisk institutt til VG Nett. PROTOKOLL:Har du vært ute i rekordvarmen? Send oss bilder!Fra klokken 19 fikk Meteorologisk institutt inn listene over makstemperaturene som er målt ved de forskjellige målestasjonene i dag. Her er topp ti-listen, alle stedene ble det satt ny rekord for makstemperatur i februar:Også i hovedstaden, nærmere bestemt Tryvann, var det rekordvarmt i dag. - På Tryvann var makstemperaturen 11,4 grader. Det er det varmeste som noen gang har blitt målt i februar. Siste rekord var 10,7 grader i 2003. Men i Oslo sentrum har det ikke vært så varmt. Dette skyldes tåken som ble liggende ganske lenge utover dagen, sier Wahl. Minusgrader må man til Nord-Norge for å finne. Laveste makstemperatur er blitt målt i Pasvik og i Kirkenes. Begge steder var det minus 5,9 grader. Også på Finnmarksvidda var det minusgrader i dag, mens flere steder langs kysten i de nordligste fylkene har det vært plussgrader.Og varmen kan fortsette i dagene som kommer. - Det ser ut som om det kan bli en tilsvarende dag onsdag og torsdag, men det er ikke sikkert det blir like varmt som i dag. Det kommer an på hvor lenge tåken eventuelt blir liggende de forskjellige stedene, sier Wahl. For resten av landet blir været omtrent som det har vært tirsdag. - På Vestlandet vil det være forbigående litt bedre, men så kommer det mer nedbør. Det samme gjelder ganske langt nord i landet. Det blir Sør-Norge, Finnmarksvidda og Øst-Finnmark som får det fineste været, sier Wahl.
Temperaturene på februars nest siste dag minner mer om kom mai du skjønne, milde.